รายงานการประชุมสภาองค์การบริหารส่วนตำบลหัวไทร

สมัยประชุมสามัญ สมัยที่ 2 ประจำปี 2557

ครั้งที่ 3

วันที่ 27 เดือน มิถุนายน พ.ศ.2557

ณ ห้องประชุมองค์การบริหารส่วนตำบลหัวไทร

**---------------------------**

**ผู้มาประชุม จำนวน 22 คน**(รวมเลขานุการสภาองค์การบริหารส่วนตำบล)

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายพิทยา สุทธิสมพร ประธานสภาฯ พิทยา สุทธิสมพร

2. นายสมมารถ ปราดจัน ส.อบต.ม.6 สมมารถ ปราดจัน

3. นางกุลธิรัตน์ กาฬวัจนะ ส.อบต. ม.1 กุลธิรัตน์ กาฬวัจนะ

4. นายสำราญ หนูนาค รองประธานสภา อบต. สำราญ หนูนาค

5. นายสุพล ปานถาวร ส.อบต.ม.7 สุพล ปานถาวร

6. นายดำรงค์ ทิพย์กองลาศ ส.อบต.ม.3 ดำรงค์ ทิพย์กองลาศ

7. นายพบ นวลปาน ส.อบต. ม.11 พบ นวลปาน

8. นางสุรางคณา แก้วเนียม ส.อบต.ม.10 สุราคณา แก้วเนียม

9. นางปราณี วิเศษประไพ ส.อบต.ม.11 ปราณี วิเศษประไพ

10. นางสุดา วงศ์พานิช ส.อบต. ม.8 สุดา วงศ์พานิช

11. นายกฤษณพงศ์ ดำชุม ส.อบต. ม.5 กฤษณพงศ์ ดำชุม

12. นายยงยุทธ เพ็ชรศรี ส.อบต. ม.3 ยงยุทธ เพ็ชรศรี

13. นางณิชา จันทร์ศรี ส.อบต.ม.2 ณิชา จันทร์ศรี

14. นายวีระศักดิ์ เขียวพะวงศ์ ส.อบต.ม.10 วีระศักดิ์ เขียวพะวงศ์

15 นายพิศทยา พลายด้วง ส.อบต.ม.4 พิศทยา พลายด้วง

16. นายฤทธิชัย สังข์อุ่น ส.อบต.ม.2 ฤทธิชัย สังข์อุ่น

17. นายกัษวัฏ รักบัวทอง ส.อบต.ม.7 กัษวัฎ รักบัวทอง

18. นางจุฑามาศ แก้วจันทร์ ส.อบต.ม.4 จุฑามาศ แก้วจันทร์

19. นายอดิศักดิ์ แสงอุไร ส.อบต.ม.1 อดิศักดิ์ แสงอุไร

20. นางสาวมาลี เพ็ชรกูล ส.อบต.ม.6 มาลี เพ็ชรกูล

21. นางสาวนันทวรรณ จันทร์ใหม่ ส.อบต.ม.12 นันทวรรณ จันทร์ใหม่

22. นายบุญรับ สีพุธสุข ส.อบต.ม.9 บุญรับ สีพุธสุข

23. นายเสน่ห์ อ่อนเกตุพล เลขานุการสภา อบต. เสน่ห์ อ่อนเกตุพล

***ผู้เข้าร่วมประชุม จำนวน 10 คน***

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายสมบูรณ์ ขลุกเอียด นายก อบต. สมบูรณ์ ขลุกเอียด

2. นางเกษร จันทร์เขียว เลขานุการ นายกอบต. เกษร จันทร์เขียว

3. นายเพชร รักบัวทอง ผู้ใหญ่บ้าน ม.2 เพชร รักบัวทอง

-2-

4. นางสุรีย์ วศินพิตรพิบูล ผอ.สำนักบริหาร บริษัท พลังงานบริสุทธิ์ จำกัด (มหาชน) สุรีย์ วศินพิตรพิบูล

5. นายเมธี ฉัตรฤทธิชัยกุล ผจ.หาดกังหันลม เมธี ฉัตรฤทธิกุล

6. นายพรหมวรรณ มานะแก้ว ผจ.หาดกังหันลม พรหมวรรณ มานะแก้ว

7. นายกฤตภาส ธรรมจักษุ เจ้าหน้าที่สำนักบริหาร กฤตภาส ธรรมจักษุ

8. นายกิตติศักดิ์ สุรชัยสิทธิโชค เจ้าหน้าที่สำนักบริหาร กิตติศักดิ์ สุรชัยสิทธิโชค

9. นายทนงค์ กรุงไกรจักร รองนายก อบต. ทนงค์ กรุงไกรจักร

10. ด.ต.จรูญ ทองเกียรติ รองนายก อบต. จรูญ ทองเกียรติ

*ผู้ไม่มาประชุม จำนวน 2 คน*

ลำดับที่ ชื่อ-สกุล ตำแหน่ง หมายเหตุ

1.นายสุชาติ พุ่มหมอ ส. อบต. หมู่ที่ 9 ลา

2.นายณรงค์ อักษรสมบัติ ส. อบต. หมู่ที่ 12 ลา

**เริ่มประชุมเวลา 10.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 23 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 10 คน และไม่มาประชุม จำนวน 2 คน เป็นอันว่าครบองค์ประชุม แล้วให้สัญญาณเรียกสมาชิกเข้าห้องประชุม โดย นายพิทยา สุทธิสมพร ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้อนุญาตให้ตัวแทนจากบริษัทพลังงานบริสุทธิ์ จำกัด (มหาชน) เข้าร่วมประชุม และได้นับองค์ประชุมอีกครั้งหนึ่งเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -เรื่องที่ประธานแจ้งต่อที่ประชุม

ประธาน 1.1การขออนุญาตขยายเวลาประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2557

-ตามประกาศอำเภอหัวไทร ลงวันที่ 17 มิถุนายน 2557 นายอำเภอได้อนุญาตให้ขยายเวลาการประชุมสภาองค์การบริหารส่วนตำบลหัวไทร สมัยสามัญ สมัยที่ 2 ประจำปี 2557 ออกไปอีก15 วัน ตั้งแต่วันที่ 16 มิถุนายน 2557 เป็นต้นไป ตามที่ประธานสภาองค์การบริหารส่วนตำบลร้องขอ และได้แจ้งให้สมาชิกทุกท่านทราบไปแล้ว ตามหนังสือที่ นศ 82401/ว 027 ลงวันที่ 17 มิถุนายน 2557

1.2 การนัดประชุมสภาองค์การบริหารส่วนตำบลหัวไทร สมัยสามัญ สมัยที่ 2 ประจำปี 2557

-ตามหนังสือที่ นศ 82401/ว 028 ลงวันที่ 20 มิถุนายน 2557 ได้นัดประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2557 ครั้งที่ 3 ในวันที่ 27 มิถุนายน 2557 ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลหัวไทร พร้อมทั้งจัดส่งระเบียบวาระการประชุมฯ ไปกับหนังสือส่งนัดประชุมดังกล่าวให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2557 ครั้งที่ 2 เมื่อวันที่ 12 มิถุนายน 2557**

-3-

ประธาน -ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภาองค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม -รับรองรายงานการประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2557 ครั้งที่ 2 เมื่อวันที่ 12มิถุนายน 2557 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3** **กระทู้ถาม**

ประธาน -ไม่มี

**ระเบียบวาระที่ 4** **เรื่องที่คณะกรรมการที่สภาองค์การบริหารส่วนตำบลตั้งขึ้นพิจารณา เสร็จแล้ว**

ประธาน -ไม่มี

**ระเบียบวาระที่ 5** เรื่องการพิจารณาให้ความเห็นชอบให้บริษัท พลังงานบริสุทธิ์ จำกัด(มหาชน)ปักเสาและพาดสายไฟฟ้าบริเวณแนวถนนเส้นทางที่อยู่ในความรับผิดชอบขององค์การบริหารส่วนตำบล

ประธาน  **🖛สาระสำคัญ**

**-**ด้วยบริษัท พลังงานบริสุทธิ์ จำกัด(มหาชน) ได้รับสัมปทานจากรัฐบาลในการผลิตไฟฟ้าจากกังหันลมให้กับการไฟฟ้าฝ่ายผลิตแห่งประเทศไทยนั้น ในการติดตั้งต้นกังหันและปักเสาพาดสายส่งระบบจำหน่ายไฟฟ้า มีความจำเป็นที่ต้องดำเนินการในพื้นที่ อบต.ท่าบอน อบต.คลองแดน อบต.รามแก้ว เทศบาลตำบลหน้าสตน อบต.หัวไทร เทศบาลตำบลเกาะเพชร อบต.ขนาบนาก อบต.ท่าพญา ดังนั้น บริษัท พลังงานบริสุทธิ์ จำกัด(มหาชน) มีความประสงค์ที่จะปักเสาพาดสายส่งระบบ 33 กิโลโวลท์(33KV) และ 115 กิโลโวลท์ (115KV) ผ่านพื้นที่ อบต. หัวไทร ตามแนวริมถนนจากต่อเขตเทศบาลตำบลหน้าสตน (คลองหัวไทร) ถึงต่อเขตเทศบาลตำบลหน้าสตน ถนนเลี่ยงเมือง (Bypass) โดยจะปักเสาห่างจากเขตถนนเข้ามาประมาณ 1.50 เมตร ตลอดแนวถนนตามโครงการฯขนาดเสาไฟฟ้า12.00,12.20,14.00,14.30,16.00 และ 22.00 เมตร ระยะห่างระหว่างเสาไม่เกิน 40 เมตร โดยดำเนินการตามแบบมาตรฐานการไฟฟ้าส่วนภูมิภาค ทั้งนี้ได้แนบมาตรฐานการไฟฟ้าส่วนภูมิภาคมาพร้อมนี้แล้ว

จึงขอความอนุเคราะห์ อบต.หัวไทร ได้โปรดพิจารณาอนุมัติให้ดำเนินการปักเสาพาดสายในพื้นที่ดังกล่าว(ตามหนังสือบริษัทพลังงานบริสุทธิ์ จำกัด(มหาชน)ที่ 5706/013-4 ลงวันที่ 13 มิถุนายน 2557)

**🖛 ข้อเท็จจริง**

-เพื่อเป็นการสนับสนุนการใช้พลังงานทดแทนตามนโยบายของภาครัฐ และวิสัยทัศน์ขององค์การบริหารส่วนตำบลหัวไทร ที่ว่า “หัวไทรน่าอยู่มุ่งสู่ศูนย์กลางผลิตผลสร้างชุมชนเข้มแข็ง เป็นแหล่งสืบสานประเพณี มากมีพลังงานทดแทน ดินแดนแห่งการท่องเที่ยว”ดังข้อความว่า“มากมีพลังงานทดแทน”:

-4-

ซึ่งกระทรวงพลังงานได้ก่อสร้างกังหันลมผลิตกระแสไฟฟ้าในเขตพื้นที่องค์การบริหารส่วนตำบลหัวไทร เพื่อเป็นการนำร่องให้เอกชนหันมาลงทุนด้านพลังงานทดแทน โดยการก่อสร้างกังหันลมผลิตกระแสไฟฟ้ารองรับความต้องการใช้กระแสไฟฟ้าของประเทศไทยในอนาคต เนื่องจากโรงงานผลิตกระแสไฟฟ้าที่มีอยู่ในปัจจุบันใช้วัตถุดิบจากน้ำมันเชื้อเพลิงซึ่งอาจจะขาดแคลนในอนาคตข้างหน้า

องค์การบริหารส่วนตำบลหัวไทร จึงได้เล็งเห็นความสำคัญดังกล่าวประกอบกับบริษัทเอกชนได้มาลงทุนในการก่อสร้างกันหันลมผลิตกระแสไฟฟ้าในพื้นที่หลายราย รวมทั้งบริษัท พลังงานบริสุทธิ์ จำกัด(มหาชน) ด้วย และองค์การบริหารส่วนตำบลหัวไทร ได้มอบหมายให้กองช่างองค์การบริหารส่วนตำบลไปตรวจสอบว่าบริษัทพลังงานบริสุทธิ์ จำกัด(มหาชน) ขอปักเสาและพาดเสาไฟฟ้าในเขตพื้นที่องค์การบริหารส่วนตำบล ผ่านถนนเส้นทางที่อยู่ในความรับผิดชอบขององค์การบริหารส่วนตำบลหัวไทร ดังนี้

1) ถนนสายบางไร่ หมู่ที่ 8 ระยะทาง 870 เมตร

2) ถนนสายเขาพังไกร-หัวไทร (สายเก่า) หมู่ที่ 1 ระยะทาง 530 เมตร

3) ถนนเขตเทศบาลตำบลหัวไทร หมู่ที่ 1 ระยะทาง 480 เมตร

4) ถนนสายแพรกเมือง-ในอ่าวบางขริม หมู่ที่ 2 ระยะทาง 3,400 เมตร

-จึงเสนอให้สภาองค์การบริหารส่วนตำบลพิจารณาให้ความเห็นชอบต่อไป

-และได้เชิญให้ตัวแทนบริษัท พลังงานบริสุทธิ์ จำกัด(มหาชน) ชี้แจงเพิ่มเติมกรณีขอปักเสาและพาดสายไฟฟ้า ในเขตพื้นที่ขององค์การบริหารส่วนตำบลหัวไทร

นางสุรีย์ วศินพิตรพิบูล -ได้กล่าวแนะนำตัวและชี้แจงว่าโครงการก่อสร้างกังหันลมผลิตกระแสไฟฟ้าของ

(ตัวแทนบริษัท) บริษัท พลังงานบริสุทธิ์ จำกัด(มหาชน) จะดำเนินการในอำเภอหัวไทร อำเภอ ปากพนัง จังหวัดนครศรีธรรมราช และอำเภอระโนด จังหวัดสงขลา จะผลิตกระแสไฟฟ้าได้ประมาณ 126 เม็กกะวัตต์ และในพื้นที่ของตำบลหัวไทร จะก่อสร้างกังหันลม จำนวน 5 ตัว ส่วนประโยชน์ที่องค์การบริหารส่วนตำบลจะได้รับคือทางบริษัทฯ จะปรับปรุงถนนที่บริษัทฯ ปักเสาและพาดสายระบบจำหน่ายไฟฟ้า และจะได้ภาษีโรงเรือนและที่ดิน ภาษีบำรุงท้องที่ ภาษีป้าย รวมทั้งเงินกองทุนพัฒนาไฟฟ้าฯด้วย

ประธาน -ขอเชิญสมาชิกซักถามและอภิปรายต่อไป

นายดำรงค์ ทิพย์กองลาศ -ได้อภิปรายในส่วนบทบาทของไฟฟ้าที่ใช้อยู่ในปัจจุบันได้ใช้วัตถุดิบจากน้ำมัน

(สมาชิกสภา อบต.) เชื้อเพลิง และถ่านหิน ซึ่งที่ผ่านมาชาวอำเภอหัวไทรมีความคิดแตกแยกเป็นกลุ่มเนื่องจากจะมีการก่อสร้างโรงไฟฟ้าถ่านหิน ทำให้ส่งผลกระทบต่อองค์กรปกครองส่วนท้องถิ่นและประชานมากมาย แต่เมื่อมีโครงการก่อสร้างกังหันลมผลิตกระแสไฟฟ้าเช่นนี้เข้ามา ก็ดีใจมากจึงขอสนับสนุนบริษัทพลังงานบริสุทธิ์ จำกัด(มหาชน) ในการสร้างพลังงานทดแทนซึ่งเป็นพลังงานบริสุทธิ์ ไม่ส่งผลกระทบต่อประชาชนและสิ่งแวดล้อม

นายสมมารถ ปราดจัน -อภิปรายสนับสนุนโครงการก่อสร้างกังหันลมผลิตกระแสไฟฟ้า แต่ขอให้ทาง

(สมาชิกสภา อบต.) บริษัทฯชี้แจงให้ชัดเจนว่าจะให้การช่วยเหลือองค์การบริหารส่วนตำบลอย่างไรบ้าง

-5-

นายสำราญ หนูนาค -ได้สอบถามเรื่องแนวที่จะปักเสาอยู่บริเวณใดบ้าง เพราะขณะนี้ถนนบางสาย

(รองประธานสภา อบต.) มีเสาไฟฟ้าของการไฟฟ้าส่วนภูมิภาคปักอยู่แล้ว โดยเฉพาะสายบางไร่ ทางบริษัทฯจะปักเสาบริเวณใด และกรณีที่มีบ้านเรือนอยู่ติดกับถนนจะดำเนินการอย่างไร

ประธาน -ขอเชิญตัวแทนบริษัทฯชี้แจง

นายเมธี ฉัตรฤทธิชัยกุล -ได้ชี้แจงกรณีเสาไฟที่ปักนั้น มีความสูง 24 เมตร กว้าง 0.50 เมตร ความหนา

(ตัวแทนบริษัทฯ) ประมาณ 30-40 เซนติเมตร ตามแบบมาตรฐานของการไฟฟ้าส่วนภูมิภาค สำหรับแนวที่ปักเสาจะอยู่คนละฝั่งกับเสาไฟฟ้าของการไฟฟ้าของส่วนภูมิภาค สายไฟที่ใช้จะไม่เป็นอันตราย และบริเวณใดที่มีบ้านของประชาชนต้องห่างจากรั้วบ้านประมาณ 6 เมตร

***-****และระบบการขายไฟจะขายให้กับการไฟฟ้าฝ่ายผลิต ซึ่งตั้งอยู่ที่อำเภอเชียรใหญ่ ทางบริษัทฯจะต้องปักเสาและพาดสายไฟไปยังซับไลน์ เพื่อเชื่อมต่อกับของอำเภอเชียรใหญ่*

***ประธาน -****ขอเชิญสมาชิกซักถามหรืออภิปรายต่อไป*

นางณิชา จันทร์ศรี -ได้อภิปรายสนับสนุนโครงการดังกล่าว แต่สอบถามเกี่ยวกับผลประโยชน์ที่

(สมาชิกสภา อบต.) *องค์การบริหารส่วนตำบลจะได้รับต้องให้มีความชัดเจน และอยากทราบว่าเส้นทางปักเสาพาดสาย สายที่ 6 เริ่มจากไหนไปถึงไหน*

*ประธาน -ชี้แจงว่าการขอปักเสาและพาดสายจะข้ามมาจากเขตเทศบาลตำบลหน้าสตนบริเวณสถานีสูบน้ำเก่าของหมู่ที่ 8 ตำบลหัวไทร ไปทางถนนสายบางไร่ ตรงไปยังถนนสายเขาพังไกร-หัวไทร (สายเก่า) ไปทางทิศตะวันออกทางถนนเขตเทศบาลตำบลหัวไทร ไปทางทิศใต้ผ่านถนนสายหัวไทรบำรุงราษฎร์ไปทางทิศตะวันออกเลียบคลองชะอวด-แพรกเมืองไปทางทิศใต้ตามถนนสายแพรกเมือง- ในอ่าวบางขริม ระยะทางประมาณ 3,400 เมตร สุดเขตในพื้นที่ขององค์การบริหารส่วนตำบลหัวไทร*

**-***เชิญสมาชิกอภิปรายต่อไป*

*ด.ต.จรูญ ทองเกียรติ -ได้อภิปรายเกี่ยวกับโครงการก่อสร้างโรงงานผลิตไฟฟ้าต้องไม่ส่งผลกระทบต่อ*

*(รองนายกอบต.) แหล่งผลิตอาหารของพื้นที่ลุ่มน้ำปากพนังและต้องให้มีพลังงานบริสุทธิ์เกิดขึ้นในอำเภอหัวไทรของเราคือการใช้พลังงานลม จึงขอสนับสนุนโครงการนี้ และขอให้สมาชิกพิจารณาให้ความครอบคลุมทุกประเด็นด้วยว่าเหมาะสมหรือไม่ที่โครงการแบบนี้จะเกิดขึ้นในอำเภอหัวไทร และอาจเป็นแหล่งท่องเที่ยวในอนาคตได้ด้วย*

นายอดิศักดิ์ แสงอุไร -ได้อภิปรายเกี่ยวกับโครงการก่อสร้างกังหันลมผลิตกระแสไฟฟ้าในเขตพื้นที่

(สมาชิกสภา อบต.) องค์การบริหารส่วนตำบลหัวไทรของกระทรวงพลังงาน ซึ่งเป็นโครงการนำร่องแต่ขณะนี้ไม่ทราบว่าขึ้นอยู่กับหน่วยงานใด ซึ่งระยะแรกได้ตั้งความหวังไว้ให้องค์การบริหารส่วนตำบลหัวไทรมากมาย แต่ขณะนี้องค์การบริหารส่วนตำบลไม่ได้รับผลประโยชน์อะไรเลย เพราะฉะนั้นหากเจ้าหน้าที่ของบริษัท พลังงานบริสุทธิ์ จำกัด(มหาชน) ยืนยันว่าท้องถิ่นได้รับผลประโยชน์อย่างแน่นอนจะขอให้เน้นเรื่องการสร้างถนนให้ได้มาตรฐาน เพราะประชาชนยังมีความจำเป็นอยู่มาก

-6-

นายสมบูรณ์ ขลุกเอียด -ในฐานะนายกองค์การบริหารส่วนตำบลจะขอผลประโยชน์ให้เกิดกับองค์การ

(นายก อบต.) บริหารส่วนตำบลหัวไทรในหลายๆเรื่อง และจะเสนอไปยังบริษัทฯในภายหลัง

นายเพชร รักบัวทอง -ได้สอบถามว่าในเมื่อโครงการดังกล่าวเข้ามาในพื้นที่ขององค์การบริหารส่วนตำบล

(ผู้ใหญ่บ้าน หมู่ที่ 2) หัวไทร อยากจะให้ทางบริษัทฯเน้นการใช้แรงงานจากราษฎรในพื้นที่ด้วย และอยากทราบว่าจะปักเสาพาดสายบริเวณใดของถนน

ประธาน -ชี้แจงว่าการขอปักเสาและพาดสายจะปักเสาระหว่างเขตถนนสาธารณะกับเขตที่ดินของชาวบ้าน

-และได้ขอเชิญเจ้าหน้าที่ของบริษัทฯชี้แจงในประเด็นตามที่สมาชิกได้สอบถาม

นางสุรีย์ วศินพิตรพิบูล -ได้ชี้แจงเรื่องกองทุนพัฒนาไฟฟ้า เพื่อการพัฒนาชุมชนที่ยั่งยืน โดยทาง

(ตัวแทนบริษัทฯ) บริษัทฯจะส่งเงินเข้ากองทุนดังกล่าว หน่วยละ 1 สตางค์

นายเมธี ฉัตรฤทธิชัยกุล -ได้ชี้แจงเพิ่มเติมว่าโครงการก่อสร้างกังหันลมของบริษัทฯหากดำเนินการก่อสร้าง

(ตัวแทนบริษัทฯ) เสร็จแล้ว จะเป็นโครงการที่ใหญ่ที่สุดในเอเชียตะวันออกเฉียงใต้ โดยขณะนี้ทางบริษัทฯกำลังจะจัดการประมูลและในประมาณเดือนหน้า จะมีชาวต่างประเทศลงมาดูพื้นที่ก่อสร้าง ไม่ต่ำกว่า 6 ประเทศ และเมื่อดำเนินการก่อสร้างแล้วต้องใช้คนงานจำนวนมากเข้ามาพักในพื้นที่ ทำให้ประชาชนที่อยู่บริเวณนั้น จะได้ประโยชน์ในเรื่องขายอาหารหรือสินค้าที่จำเป็น

ประธาน -ไม่ทราบว่ามีสมาชิกท่านใดจะซักถามหรืออภิปรายเพิ่มเติมอีกหรือไม่

ที่ประชุม -ไม่มี

ประธาน -เมื่อไม่มีสมาชิกท่านใด จะซักถามหรืออภิปรายเพิ่มเติมจึงขอให้ที่ประชุมพิจารณาว่าจะให้ความเห็นชอบให้บริษัทพลังงานบริสุทธิ์ จำกัด(มหาชน) ปักเสาและพาดสายไฟฟ้าบริเวณเส้นทางที่อยู่ในเขตพื้นที่ความรับผิดชอบขององค์การบริหารส่วนตำบล จำนวน 4 สายทาง ตามเสนอหรือไม่

มติที่ประชุม -เห็นชอบให้บริษัท พลังงานบริสุทธิ์ จำกัด (มหาชน) ปักเสาและพาดสายไฟฟ้าในเขตพื้นที่รับผิดชอบขององค์การบริหารส่วนตำบล จำนวน 4 สาย ตามเสนอด้วยมติเสียงข้างมาก (เห็นชอบ 21เสียง และประธานงดออกเสียง)

**ระเบียบวาระที่ 6 เรื่องเลือกและเสนอชื่อผู้ทรงคุณวุฒิเป็นคณะกรรมการตีราคาปานกลางของที่ดินในเขตพื้นที่ (จำนวน 2 คน)**

**🖛สาระสำคัญ**

ประธาน -ด้วยคณะรัฐมนตรีได้มีมติเมื่อวันที่ 18 ธันวาคม 2555 มอบหมายให้กระทรวงมหาดไทยและกระทรวงการคลังรับความคิดเห็นของเลขาธิการคณะกรรมการพัฒนาการเศรษฐกิจและสังคมแห่งชาติ ในการจัดทำราคาปานกลางของที่ดินขึ้นใหม่แทนการใช้ราคาปานกลางของที่ดินที่ใช้อยู่ในการประเมินภาษีบำรุงท้องที่ประจำปี พ.ศ.2521-2524 เนื่องจากไม่สะท้อนถึงราคาที่ดินที่แท้จริงในปัจจุบัน

-ขอเชิญเลขานุการสภาองค์การบริหารส่วนตำบลชี้แจงข้อเท็จจริงหรือข้อกฎหมายที่เกี่ยวข้อง

-7-

**🖛 ข้อเท็จจริง**

**เลขานุการสภาฯ** -อำเภอแจ้งให้องค์การบริหารส่วนตำบล เสนอชื่อบุคคลเป็นกรรมการตีราคาปานกลางของที่ดินในเขตพื้นที่ ให้จังหวัดทราบภายในวันที่ 14 กรกฎาคม 2557 เพื่อแต่งตั้งเป็นคณะกรรมการตีราคาปานกลางของที่ดิน ดังนี้

-ให้สภาท้องถิ่น เลือกและเสนอชื่อผู้ทรงคุณวุฒิ 2 คน (ควรเลือกและเสนอชื่อผู้ที่มีความรู้ด้านประเมินทุนทรัพย์และนักประเมินทุนทรัพย์จากสำนักงานธนารักษ์พื้นที่) เป็นกรรมการ ตามหนังสืออำเภอหัวไทร ที่ นศ1018/ว.251 ลงวันที่19 มิถุนายน 2557 โดยไม่ได้กำหนดวิธีการเลือกและเสนอชื่อเป็นกรรมการดังกล่าวไว้แต่ประการใด

ประธาน -ขอให้ที่ประชุมพิจารณาเลือกและเสนอชื่อผู้ทรงคุณวุฒิที่เห็นสมควรจำนวน 2 คน เป็นกรรมการตีราคาปานกลางของที่ดินในเขตพื้นที่

-ในการเลือกและเสนอชื่อให้เสนอคราวเดียวไม่จำกัดจำนวนแต่จะคัดเลือกให้เหลือ จำนวน 2 คน

-ขอเชิญสมาชิกเสนอฯต่อไป

นายดำรงค์ ทิพย์กองลาศ -เสนอนายเพชร รักบัวทอง ตำแหน่ง ผู้ใหญ่บ้าน หมู่ที่ 2 ตำบลหัวไทร

(สมาชิกสภา อบต.) เป็นกรรมการฯ

ผู้รับรอง 1) นางสุดา วงศ์พานิช 2) นางปราณี วิเศษประไพ

นางปราณี วิเศษประไพ -เสนอนางกุลธิรัตน์ กาฬวัจนะ ตำแหน่ง สมาชิกสภาองค์การบริหารส่วนตำบล

(สมาชิกสภา อบต.) หัวไทร หมู่ที่ 1 เป็น กรรมการฯ

ผู้รับรอง 1) นายอดิศักดิ์ แสงอุไร 2) นางณิชา จันทร์ศรี

ประธาน -ไม่ทราบว่ามีสมาชิกท่านใดจะเลือกหรือเสนอชื่อบุคคลอื่นเพิ่มเติมอีกหรือไม่

ที่ประชุม -ไม่มี

ประธาน -สรุปว่าที่ประชุมได้เลือกและเสนอชื่อผู้ทรงคุณวุฒิเป็นกรรมการตีราคาปานกลางของที่ดินในเขตพื้นที่ จำนวน 2 คน ประกอบด้วย

1. นายเพชร รักบัวทอง ตำแหน่ง ผู้ใหญ่บ้าน หมู่ที่ 2 ตำบลหัวไทร
2. นางกุลธิรัตน์ กาฬวัจนะ ตำแหน่ง สมาชิกสภาองค์การบริหารส่วนตำบล หัวไทร หมู่ที่ 1

**ระเบียบวาระที่ 7 เรื่องอื่นๆ**

ประธาน -แจ้งกำหนดประชุมสมาชิกสภาองค์การบริหารส่วนตำบล ประจำเดือน มิถุนายน 2557 ในวันที่ 30 มิถุนายน 2557 เวลา 10.00 น. ณ ห้องประชุมองค์การบริหารส่วนตำบลหัวไทร และจะหารือเรื่องการจัดการแข่งขันกีฬา อบต.หัวไทรต้านภัยยาเสพติด ประจำปี 2557 ด้วย จึงขอให้สมาชิกเข้าร่วมประชุมโดยพร้อมเพรียงกันด้วย

-ขอเชิญสมาชิกเสนอเรื่องอื่นๆต่อไป

นายกัษวัฎ รักบัวทอง -เสนอเรื่องไฟฟ้าสาธารณะบริเวณหน้าโรงสีเอเชียไรด์ หมู่ที่ 7 ใช้การไม่ได้ขอให้

(สมาชิกสภา อบต.) ผู้บริหารฯแจ้งเจ้าหน้าที่ผู้รับผิดชอบไปดำเนินการแก้ไขให้ด้วย

-8-

นายอดิศักดิ์ แสงอุไร -เสนอให้ผู้บริหารฯแจ้งผู้รับเหมาก่อสร้างท่อลอดเหลี่ยมบริเวณถนนสายหัวเสม็ด

(สมาชิกสภา อบต.) หมู่ที่ 10 ให้ช่วยทำป้ายบอกเลี่ยงเส้นทาง และให้สัญญาณไฟบริเวณจุดที่ก่อสร้างด้วย เพื่อป้องกันอันตรายที่อาจเกิดขึ้นกับผู้ใช้เส้นทางดังกล่าว

นายเพชร รักบัวทอง -เสนอเรื่องไฟฟ้าสาธารณะที่มีแมลงเข้าไปในหลอดไฟทำให้ไฟไม่สว่าง ขอให้ทาง

(ผู้ใหญ่บ้าน หมู่ที่ 2) องค์การบริหารส่วนตำบลเปลี่ยนใหม่ให้ด้วย

ประธาน -ขอเชิญผู้บริหารฯชี้แจงตามที่สมาชิกและผู้เข้าร่วมประชุมฯเสนอ

นายสมบูรณ์ ขลุกเอียด -เรื่องไฟฟ้าสาธารณะที่ใช้การไม่ได้ และแสงสว่างไม่เพียงพอจะแจ้งให้เจ้าหน้าที่

(นายก อบต.) ผู้รับผิดชอบไปดำเนินการแก้ไขให้ใช้การได้ตามปกติต่อไป

-สำหรับการก่อสร้างท่อลอดเหลี่ยมบริเวณถนนสายหัวเสม็ด หมู่ที่ 10 คาดว่าอีก 2 วันจะแล้วเสร็จ และจะแจ้งให้ผู้รับจ้างดำเนินการจัดทำป้ายเลี่ยงเส้นทางดังกล่าวให้ชัดเจน หากยังดำเนินการไม่แล้วเสร็จภายในสองวันตามกำหนด

ประธาน -ไม่ทราบว่ามีสมาชิกท่านใดเสนอเรื่องอื่นๆเพิ่มเติมอีกหรือไม่

ที่ประชุม -ไม่มี

ประธาน -เมื่อไม่มีสมาชิกท่านใดเสนอเรื่องอื่นๆเพิ่มเติมอีก จึงกล่าวขอบคุณสมาชิกที่มาประชุมและผู้เข้าร่วมประชุมทุกท่าน สำหรับการประชุมสมัยสามัญ สมัยที่ 2 ประจำปี 2557 ได้เสร็จสิ้นแล้ว

-และได้กล่าวปิดประชุม

ปิดประชุมเวลา 12.10 น.

(ลงชื่อ) ผู้บันทึกรายงานการประชุม

(นายเสน่ห์ อ่อนเกตุพล )

เลขานุการสภาองค์การบริหารส่วนตำบลหัวไทร

(ลงชื่อ) ประธานกรรมการตรวจสอบรายงานการประชุม

( นางปราณี วิเศษประไพ )

(ลงชื่อ) กรรมการตรวจสอบรายงานการประชุม

( นายพิศทยา พลายด้วง )

(ลงชื่อ) กรรมการและเลขานุการตรวจสอบรายงานการประชุม

( นางกุลธิรัตน์ กาฬวัจนะ )

⏹การรับรองรายงานการประชุม

...............................................................................................................................................................

.........................................................................................................................................................................

(ลงชื่อ)

( นายพิทยา สุทธิสมพร )

ประธานสภาองค์การบริหารส่วนตำบลหัวไทร